טא-נהסי קואטס

טא-נהסי קואטס (באנגלית: Ta-Nehisi Coates; נולד ב-30 בספטמבר 1975) הוא עיתונאי, בלוגר, סופר, וקומיקסאי אפרו-אמריקאי. קואטס נולד וגדל במערב בולטימור שבמרילנד. אביו פול היה חבר בתנועת הפנתרים השחורים ומייסד הוצאת הספרים בלאק קלאסיק פרס שמתמחה בספרות אפרו-אמריקאית. אמו שריל הייתה מורה. ב-1993 החל ללמוד ספרות אנגלית ואמריקאית באוניברסיטת הווארד בוושינגטון אך לא סיים את התואר. קואטס החל לעבוד כעיתונאי ב-Washington City Paper ולאחר מכן עבד בפילדלפיה ויקלי, בוילג' ווייס ובטיים, מכל משרות אלו פוטר. בשנת 2008 פרסם את המאמר "This Is How We Lost to the White Man" במגזין The Atlantic, לאחר שקודם לכן נדחה פרסומו על ידי הטיים. במאמר ביקר קואטס את ביל קוסבי על שמרנותו וגישתו כלפי הקהילה השחורה. המאמר זכה להצלחה וקואטס קיבל מהמגזין במה בדמות בלוג העוסק בנושאי תרבות פופולרית ונושאים הקשורים לקהילה האמריקאית-אפריקאית. כמו כן מונה לעורך בכיר ולכתב ראשי במגזין. במהדורת יוני 2014 פרסם המגזין בכתבת השער את המאמר פרי עטו של קואטס "The Case for Reparations" עליו עבד במשך קרוב לשנתיים. במאמר שטח קואטס את דעתו באשר לגזענות המובנת בארצות הברית וטען כי על הממשל האמריקאי להעניק שילומים לקהילה השחורה. את ההתנגדויות לרעיון השווה קואטס להתנגדויות בישראל ובגרמניה להסכם השילומים. במקביל לכתיבתו באטלנטיק כותב קואטס מאמרי אורח בהניו יורק טיימס בוושינגטון פוסט ובעיתונים נוספים. קואטס כתב עבור חברת מארוול קומיקס את הסדרה החדשה של עלילות "הפנתר השחור" תחת השם "A Nation Under Our Feet", ששואבת השראתה מספרו של סטיבן האן על מאבקם הפוליטי של השחורים בארצות הברית. חוברת ראשונה בסדרה, באיורו של בריאן סטלפריז, התפרסמה באפריל 2016. בשנים 2012 - 2014 שימש פרופסור אורח במכון הטכנולוגי של מסצ'וסטס וב-2014 היה עמית בבית הספר לעיתונאות של אוניברסיטת העיר ניו יורק. ב-2015 נבחר לעמית מקארתור. בשנת 2021 החל לעבוד כתסריטאי בסרט "Wrong Answer" בבימויו של ראיין קוגלר ובכיכובו של מייקל בי. ג'ורדן. הסרט עתיד לצאת במהלך 2025. ביוני 2023 השתתף בפאנל בפסטיבל הספרות הפלסטיני ברמאללה, והתייחס בדבריו לכיבוש הישראלי. הוא שב והתייחס לנושא זה בראיון בנובמבר 2023. קואטס הוא אתאיסט, מתגורר בהארלם שבניו יורק, נשוי ואב לבן. בנו קרוי על שמו של סאמורי טורה, מנהיג אפריקאי-מוסלמי שנלחם בכוחות האימפריה הקולוניאלית הצרפתית. קואטס הוא מחברם של מספר ספרים: Asphalt Sketches, ספר שירה שפורסם ב-1999. The Beautiful Struggle: A Father, Two Sons, and an Unlikely Road to Manhood - הספר פורסם ב-2008 ועוסק בילדותו של קואטס ובאביו בין העולם וביני (באנגלית: Between the World and Me)- הספר יצא לאור ב-2015 ושאב השראתו מספרו של ג'יימס בולדווין "The Fire Next Time". בדומה לספרו של בולדווין הספר כתוב כמכתב. הוא פונה לבנו של המחבר ועוסק בענייני החברה האמריקאית ויחסה לקהילה השחורה. עם פרסומו דורג במקום הראשון ברשימת רבי-המכר של הניו יורק טיימס. הספר זיכה את קואטס בפרס הספר הלאומי. הספר תורגם לעברית על ידי זהר אלמקייס ויצא לאור בעברית ב-2018 בהוצאת הקיבוץ המאוחד, "קו אדום דק". שמונה שנים שלטנו (We Were Eight Years in Power) - אוסף מאמרים שפרסם באטלנטיק במהלך שנות כהונתו של נשיא ארצות הברית ברק אובמה. הספר יצא לאור ב-2017. הספר יצא לאור בעברית ב-2020 בהוצאת הקיבוץ המאוחד. הספר זיכה אותו בפרס דייטון לספרות שלום The Water Dancer ("רקדן המים"), הרומן העלילתי הראשון של קואטס, שיצא לאור בשנת 2019. סיפור דמיוני על גיבור-על בשם חירם ווקר, המתרחש בתקופת העבדות בארצות הברית. ווקר אינו יכול לזכור את אמו, אך הוא בעל זיכרון צילומי ובעל יכולת מיוחדת להעביר אנשים ממקום למקום דרך נתיבי מים. The Message ("המסר"), ראה אור בספטמבר 2024. אסופה בת ארבעה מאמרים המתארים את ביקוריו בדקר, סנגל, קרוליינה הדרומית, ישראל והשטחים הפלסטיניים. בראיון לכתב העת ניו יורק התייחס קואטס לספר זה, גינה את הכיבוש הישראלי ואמר: "אני לא חושב שאי פעם בחיי הרגשתי את אש הגזענות בוערת באופן יותר זר ואינטנסיבי מאשר בישראל". מדיה וקבצים בנושא טא-נהסי קואטס בוויקישיתוף אתר האינטרנט הרשמי של טא-נהסי קואטס (באנגלית) טא-נהסי קואטס, ברשת החברתית פייסבוק טא-נהסי קואטס, ברשת החברתית אקס (טוויטר) טא-נהסי קואטס, ברשת החברתית Goodreads טא-נהסי קואטס, באתר אנציקלופדיה בריטניקה (באנגלית) טא-נהסי קואטס, במסד הנתונים הקולנועיים IMDb (באנגלית) טא-נהסי קואטס באתר The Atlantic נעמה נגר, בגין מאות שנות ניצול: על ההצדקה לפיצויים לשחורים בארה״ב, באתר העוקץ, 4 ביוני 2014 טא-נהסי קואטס, בעד שילומים מארה״ב, באתר אלכסון (גרסה עברית), 11 ביוני 2014 טלי קרופקין, 150 שנה אחרי העבדות: האם השחורים בארה"ב זכאים לשילומים מהלבנים, באתר הארץ, 11 ביוני 2014 טלי קרופקין, אינטלקטואל שחור שמכחיש את קיום הגזע הלבן כובש את האמריקאים, באתר הארץ, 31 ביולי 2015 אלעד בר-נוי, פנתר, באתר "ידיעות אחרונות", 27 בדצמבר 2017 נמרוד פלשנברג, טא־נהסי קואטס דורש מאמריקה הלבנה לשלם על פשעיה נגד השחורים, באתר הארץ, 3 בינואר 2018 אריאל הורוביץ, בין העולם וביני: התשובה הרדיקלית לנשיאות של אובמה, בעיתון מקור ראשון, 14 בפברואר 2018 The Hard Truths of Ta-Nehisi Coates, ניו יורק, 12 ביולי 2015 השקת הספר בין העולם וביני, תיאטרון יפו, 4 בינואר 2018 Fear of a Black Pundit: Ta-Nehisi Coates raises his voice in American media, אובזרבר, 5 במרץ 2013 ‘This Is How We Lost to the White Man’, המאמר באתר האטלנטיק The Case for Reparations, ריאיון עם קואטס באתר האטלנטיק, 12 ביוני 2014 The Case for Reparations, המאמר באתר האטלנטיק Ta-Nehisi Coates Is Writing the ‘Black Panther’ Comic for Marvel, אתר גרנטלנד, 23 בספטמבר 2015 Ta-Nehisi Coates to Write Black Panther Comic for Marvel, הניו יורק טיימס, 22 בספטמבר 2015 טה-נהיסי קואטס באתר קרן מקארתור שירין פלאח סעב, הסופר טא־נהסי קואטס ברמאללה: "המצב מאוד ברור. זה כיבוש", באתר הארץ, 1 ביוני 2023 Ta-Nehisi Coates on Visiting Palestine: “I Immediately Understood What Was Going On”, Democracy Now!, ‏2 בנובמבר 2023 (באנגלית) ביקורת על הספר באתר הניו יורק טיימס, 17 באוגוסט 2015 HARDCOVER NONFICTION, אתר הניו יורק טיימס, 2 באוגוסט 2015 טה-נהסי קואטס באתר הפרס The Return of Ta-Nehisi Coates, ניו יורק, ‏23 בספטמבר 2024 (באנגלית). Ta-Nehisi Coates 'not worried' about career over Palestine book, The New Arab, ‏24 בספטמבר 2024 (באנגלית)